Ya ma hawˇ-eu qhaˬ phaˬ Htiˬ nah-aˬ, aˬ yawꞈ iˇ cuꞈ zawˇ mehꞈ laˇ-euˬ meh. Ehˇ qawꞈ, iˇ cuꞈ htiˬ gaˇ-iˇ maˬ poˆ mawˇ nya-ehˇ  yaˇ saˬ-ahˇ dehꞈ-eu nga behˆ nga bawˇ qehꞈ dzaˬ-euˬ meh.
Uˬ ciꞈ ciꞈ le shaw-euˬ meh. Ehˇ qawꞈ, aˬ yawꞈ dzaˇ maˬ dzaˬ dehˆ-aˬ siˬ. Ni shawˬ nah ngaˇ aˬ gaˇ-ahˇ dzaˇ ya poˆ dzaˬ-iˇ-eu phaˬ maˬ siˬ miˇ-a lehˇ ehˇ ehˇ-ehˇ yuꞈ qaˆ byoˆ leꞈ-euˬ meh.
Yawˬ nah yawꞈ phaˇ keuˆ laˇ ngeh, phawˬ choeˇ deuˬ phaˇ qehꞈ dawˇ-euˬ meh. Dawˇ dehˆ ngeh jawˇ, nah ghahˇ lahˇ ma-ahˇ yuꞈ qaˆ byoˆ-euˬ meh.
Htiˬ qhehˇ laˇ qhehˬ ya yuꞈ qaˆ-euˬ tehꞈ meh. Nahˇ tsaˇ aˇ dzehˬ-ehˇ qaˆ-eu miˇ neh maˬ yuꞈ nya-a. Aˬ yawꞈ noeˬ laˇ ngeh, iˇ cuꞈ phaˇ dawˇ mehꞈ laˇ-euˬ meh.
Iˇ cuꞈ poˆ dawˇ-iˇ-euˬ meh. Aˬ gaˇ poˆ qawꞈ iˇ cuꞈ maˬ poˆ mawˇ nya-iˬ-a. Iˇ cuꞈ gui jiˇ-euˬ meh.
Htiˬ qhehˬ gheh naˇ, qhaˬ phaˬ mahˇ-eu hteˇ saˇ gaˬ-awˇ ya ma laˬ qhaˬ htiˬ chehˇ qhaˬ phaˬ-euˬ mehˬ nah chaw hteh gheh-euˬ meh. Qhaˬ phaˬ jiˇ ya ma aˬ yawꞈ-euˬ naˇ qhah chaw hteh le luꞈ-eu siˬ nya-euˬ meh.
Qhoeˇ naˇ, qhaˬ phaˬ gawˬ jawˬ-ahˇ daˆ leˇ-awˇ, qhaˬ lo lo yaˇ phaw-ehˇ phaˇ iˇ kha gheh-euˬ meh. Ya ma-aˬ, myaˆ nuiˆ qawꞈ maˬ mawˇ shawˇ laˇ-eu baˬ da neh, qhaˬ lo lo gahˬ lo chehˇ  yaw khaˬ-ahˇ ga sehꞈ-euˬ meh.